මේ සඳහා ආරක්ෂක ලේකම්තුමා, උතුරු ප්‍රදේශ ආණ්ඩුකාර, පළාත් ප්‍රධාන අමාත්‍යවරු සහ පළාත් අධ්‍යාපනික අධ්‍යක්ෂ, විදුහල්පතිවරු, යාපනය හමුදා නිලධාරීන් සහයෝගය ලබා දෙනු ඇත.ඒ අයට අමතරව චිත්‍රපට ප්‍රදර්ශක මණ්ඩල, සිනමා ශාලා සහ චිත්‍රපට නිෂ්පාපදකවරු ද දර්ශන වාරයට සිය දායකත්වය සැපයීමට ඉදිරිපත් වී ඇති බව චිත්‍රපට සංස්ථාව වැඩිදුරටත් දන්වා සිටියි.සම්මානනීය ඉරාන ළමා චිත්‍රපටයක් වූ චිල්ඩ්රන් ඔෆ් හෙවන් ලෝක ළමා දිනයට සමගාමීව එදින සවස හයට ජාතික චිත්‍රපට සංස්ථාවේ තරංගනී ශාලාවේදී පැවැත්වේ.මෙය මජිඩ් මජීඩ්ගේ අධ්‍යක්ෂණයකි.මෙම වසරේ දැයට කිරුළ අධ්‍යාපනික ප්‍රදර්ශනයට පූර්වගාමීව අනුරාධපුර දිස්ත්‍රික්කයේ පාසල් දරු දැරියන්ගේ සිනමා රස වින්දනය වර්ධනය කිරීමේ අරමුණින් පාසල් සිනමා රචනා තරගයක් පවත්වන ලදී.